# *Pasūtītāja līg.reģ.Nr.\_\_\_\_\_\_\_\_\_\_\_\_\_\_\_\_\_*

# *Izpildītāja līg.reģ.Nr.\_\_\_\_\_\_\_\_\_\_\_\_\_\_\_\_\_*

#  **Mārketinga pakalpojumu līgums**

|  |  |  |
| --- | --- | --- |
| Rīgā, |  |  2020.gada \_\_\_.maijā |

|  |  |
| --- | --- |
| Izpildītājs | Pasūtītājs |
| **SIA „Infinitum Agency”** **Juridiskā adrese**: Zigfrīda Annas Meierovica bulvāris 16-6 ,Rīga, LV-1050**Reģistrācijas Nr**.: 40203114928**PVN reģ.Nr.:** LV40203114928**Pārstāvis**: Andis Stafeckis**Pārstāvības amats**: valdes priekšsēdētājs  | **SIA “Rīgas 1.slimnīca”****Juridiskā adrese:** Bruņinieku iela 5k-2, Rīga, LV – 1001**Reģistrācijas Nr.:** 40003439279**PVN reģ.Nr.:** LV40003439279**Pārstāvis:** Natālija Zlobina**Pārstāvības amats:** valdes priekšsēdētāja  |
| **Norēķinu rekvizīti un kontaktinformācija** |
| **Banka:** Luminor Bank AS**Kods:** NDEALV2X**Konta nr.:** LV42NDEA0000085811719**Kontaktpersona:** Kristiāns Patmalnieks**Tālruņa Nr.**: 26388419**Adrese saziņai:** Zigfrīda Annas Meierovica bulvāris 16-6 ,Rīga, LV-1050**Epasts:** kristians@infinitum.agency  | **Banka:** A/S Citadele banka **Kods:** TRELLV22**Konta nr.:** LV12PARX0006054590785**Kontaktpersona:** Aleksejs Molčanovs**Tālruņa Nr.:** +371 260 45 121**Pasta adrese:** Bruņinieku iela 5k-2, Rīga, LV – 1001**E-pasts:** aleksejs.molcanovs@1slimnica.lv **Epasts rēķiniem:** administracija@1slimnica.lv  |

Izpildītājs un Pasūtītājs, katrs atsevišķi saukts - Puse, bet abi kopā - Puses, pamatojoties uz Pasūtītāja organizētā iepirkuma “*SEO audits*” (ID Nr. R1S 2020/IEP-57) nosacījumiem un rezultātiem, noslēdz šādu mārketinga pakalpojuma līgumu, turpmāk - Līgums:

## 1. Līguma priekšmets

**1.1.** Izpildītājs apņemas sniegt Pasūtītājam izvēlētos digitālā mārketinga pakalpojumus (turpmāk – Pakalpojumi) un konsultācijas saskaņā ar Līguma noteikumiem, Līguma 1.pielikumā atrunāto Pakalpojumu aprakstu, termiņu un Izpildītāja atlīdzības apmēru.

## 2. Pušu saistības

### 2.1. Izpildītājs apņemas:

**2.1.1.** kvalitatīvi un savlaicīgi sniegt Pakalpojumus, kurus Pasūtītājs ir izvēlējies un pasūtījis, saskaņā ar Līguma noteikumiem un spēkā esošiem normatīvajiem aktiem, kā arī pēc Pasūtītāja pieprasījuma sagatavot un piegādāt Pasūtītājam akceptēšanai atskaites par sniegtajiem pakalpojumiem.

**2.1.2**. savlaicīgi informēt Pasūtītāju par nepieciešamību iesniegt papildus informāciju Līguma izpildes nodrošināšanai.

### 2.2. Pasūtītājs apņemas:

**2.2.1.** sekmēt visu Līguma izpildei nepieciešamo dokumentu, rīku un informācijas savlaicīgu iesniegšanu Izpildītājam, un pēc Izpildītāja pieprasījuma veikt citas darbības, lai sekmētu Pakalpojumu izpildi Līgumā noteiktajos termiņos;

**2.2.2.** saskaņā ar Līgumu samaksāt Izpildītājam par Pakalpojumiem, kā arī nodrošināt citu maksājumu veikšanu noteiktajos termiņos.

## 3. Samaksas noteikumi

**3.1.** Pasūtītājs veic samaksu par Līguma nosacījumiem atbilstošiem Pakalpojumiem saskaņā ar Līguma 1.pielikumu un Izpildītāja izsniegto rēķinu, veicot bezskaidras naudas pārskaitījumu euro valūtā uz Izpildītāja rēķinā norādīto norēķinu kontu kredītiestādē 30 (trīsdesmit) dienu laikā no rēķina saņemšanas un sniegtā Pakalpojuma pieņemšanas-nodošanas akta abpusējas parakstīšanas dienas. Rēķinā ir norādāms Pasūtītāja piešķirtais Līguma reģistrācijas numurs, pretējā gadījumā Pasūtītājs ir tiesīgs neveikt apmaksu līdz attiecīgās neatbilstības novēršanai.

**3.2.** Izpildītājs rēķinu par Pakalpojumiem sagatavo elektroniski saskaņā ar Pakalpojumu apraksta samaksas kārtību un termiņiem. Puses vienojas, ka attiecīgais rēķins ir derīgs bez zīmoga un paraksta. Izpildītājs nosūta rēķinu uz Līgumā norādīto Pasūtītāja elektroniskā pasta adresi rēķiniem.

**3.3.** Saskaņā ar darbu izpildes rezultātiem, kas akceptēti no Pasūtītāja puses šī Līguma 4.3. punktā noteiktajā kārtībā, Pasūtītājam ir pienākums veikt samaksu par Pakalpojumiem.

**3.4.** Visi Pasūtītājam ar Līgumu un tā pielikumiem noteiktie maksājumi tiek uzskatīti par saņemtiem brīdī, kad maksājums ir ieskaitīts Izpildītāja bankas norēķinu kontā. Rēķina apmaksa no Pasūtītāja puses apliecina, ka izpildīto Pakalpojumu Pasūtītājs ir pieņēmis un tam nav pret to nekādu iebildumu.

**3.5.** Līgumā un Pakalpojumu aprakstā noteiktās cenas ir norādītas bez pievienotās vērtības nodokļa (PVN). Citi noteikumi, kas saistīti ar Pušu savstarpējiem norēķiniem, izdevumu atlīdzināšanu u.c., tiek noteikti Pakalpojumu aprakstā.

**3.6.** Līgumā ietvertie samaksas noteikumi attiecas uz jebkuriem maksājumiem, kuru apmaksu saskaņā ar Līgumu un Pakalpojuma aprakstu ir jāveic Pasūtītājam.

## 4. Atbildība

**4.1.** Puses ir atbildīgas viena otrai par Līgumā paredzēto saistību neizpildi vai nepienācīgu izpildi, un tām ir jāatlīdzina otrai Pusei šajā sakarā radušies zaudējumi. Zaudējumu atlīdzība neatbrīvo Puses no līgumsaistību izpildes.

**4.2.** Ja Pasūtītājs savlaicīgi nesniedz Izpildītājam Līguma izpildei nepieciešamos dokumentus, rīkus un informāciju, vai pēc Izpildītāja pieprasījuma neveic citas darbības, kas var kavēt Pakalpojumu izpildes noteiktos termiņus, izņemot nepārvaramas varas apstākļus, Izpildītājs ir tiesīgs apturēt Pakalpojumu izpildi vai pagarināt Pakalpojumu izpildes termiņus par to laika periodu, kurā Pasūtītājs nav pildījis vai kavējis līgumsaistību izpildi.

**4.3.** Izpildītājs izpildes darbus, kurus tam uzdevis Pasūtītājs, nosūta elektroniskās atskaites veidā uz elektroniskā pasta adresi: aleksejs.molcanovs@1slimnica.lv. Ja 10 (desmit) dienu laikā no elektroniskās atskaites nosūtīšanas brīža, Pasūtītājs nav rakstiski iebildis, tā ir uzskatāma par pieņemtu un Puses paraksta Pakalpojuma pieņemšanas-nodošanas aktu.

**4.4.** Ja samaksa netiek veikta Līgumā paredzētā termiņā, Pasūtītājam jāmaksā Izpildītājam līgumsods 0,1% (nulle komats viens procents) apmērā no kavētā maksājuma par katru kavējuma dienu, nepārsniedzot 10% (desmit procentus) no kavētā maksājuma. Līgumsoda aprēķins tiek norādīts nākamajā Izpildītāja izsniegtajā rēķinā.

**4.5.** Izpildītājam nav pienākums nodrošināt Pakalpojumu sniegšanu, ja Pasūtītājs nav veicis samaksu atbilstoši Līguma noteikumiem, ar nosacījumu, ka Izpildītājs ir brīdinājis Pasūtītāju par Līgumā noteikto maksājumu kavējumu.

**4.6.** Ja Izpildītājs nesniedz Pakalpojumu Līgumā noteiktajā apjomā vai termiņā, Izpildītājs maksā Pasūtītājam līgumsodu 0,1% (nulle komats viens procents) apmērā no Līguma kopējā summas, bet kopā ne vairāk kā 10% (desmit procentus) no Līguma summas.

## 5. Līguma termiņš, tā darbības pārtraukšana

**5.1.** Līgums stājas spēkā tā parakstīšanas brīdī un ir spēkā līdz saistību izpildei.

**5.2.** Ja kāda no Pusēm vēlas vienpusēji atkāpties no Līguma, par to rakstveidā jāpaziņo otrai Pusei 10 (desmit) dienas iepriekš un jāveic ar Līguma izbeigšanu savstarpējie norēķini, ja tādi ir. Ja paziņojums par Līguma uzteikumu tiek saņemts laikā, kad Izpildītājs ir uzsācis darbu izpildi, Puses rakstveidā vienojas par to:

 **5.2.1.** vai uzsāktā Pasūtījuma izpilde par attiecīgo laika periodu pagarina Līguma uzteikuma periodu;

 **5.2.2.** vai Pasūtītājs piekrīt Pasūtījumu pieņemt kā daļēji izpildītu, attiecīgi arī aprēķinot samaksu par daļēji izpildīto Pasūtījumu.

**5.3.** Pasūtītājs ir tiesīgs vienpusēji izbeigt Līgumu šādos gadījumos:

**5.3.1**. ja Izpildītājs pārkāpj Līguma noteikumus un Izpildītājs nav novērsis Līguma noteikumu pārkāpumu 10 (desmit) dienu laikā no dienas, kad Pasūtītājs ir iesniedzis Izpildītājam rakstisku paziņojumu par Līguma noteikumu pārkāpumu. Ja Līgums tiek izbeigts, pamatojoties uz šo apakšpunktu, Pasūtītājs neveic norēķinu par Izpildītāja izpildītajiem darbiem;

**5.3.2**. ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

## 6. Nepārvarama vara

**6.1.** Neviena no Pusēm nav atbildīga par Līgumā noteikto saistību neizpildi vai nepienācīgas izpildes rezultātā nodarītajiem zaudējumiem, ja Līgumu nav bijis iespējams izpildīt tādu apstākļu dēļ, kurus nav bijis iespējams paredzēt un saprātīgiem līdzekļiem mazināt vai novērst, t.i., nepārvaramas varas apstākļu rezultātā, pie kuriem pieskaitāmas, ne tikai, dabas stihijas, ugunsgrēks, karš, militārās operācijas, kā arī jaunas likumdošanas ieviešana, kas, ierobežo vai aizliedz Līgumā paredzēto darbību.

**6.2.** Puse, kura konstatē nepārvaramas varas apstākļus, kuri traucē šai Pusei izpildīt Līgumā noteiktās saistības, paziņo par šo apstākļu esamību otrai Pusei, pēc otras Puses pieprasījuma pievienojot to apliecinošus dokumentus. Šādā gadījumā Līgumā noteikto saistību izpildes pienākums tiek apturēts uz attiecīgā nepārvaramas varas notikuma pastāvēšanas laiku, un Līgumā noteiktie termiņi ir attiecīgi pagarināmi. Pēc nepārvaramās varas notikuma Puses savstarpēji vienojas par jauniem Līguma izpildes termiņiem, ņemot vērā visus nepārvaramās varas notikuma apstākļus.

**6.3.** Ja nepārvaramās varas notikums ilgst ilgāk nekā 3 (trīs) mēnešus, jebkura Puse drīkst izbeigt Līguma izpildi, par to paziņojot otrai Pusei rakstiskā veidā.

## 7. Citi noteikumi

**7.1.** Izpildītājam ir tiesības vākt, saņemt un apstrādāt informāciju, kas ir saistīta ar Pasūtītāju, ievērojot saprātīgus un Līguma izpildei nepieciešamus apjomus, ja tas ir nepieciešams Līguma izpildes nodrošināšanai. Gadījumā, ja Līguma izpildes laikā Pasūtītājs nodod Izpildītājam fizisko personas datus apstrādei, Puses vienojas, ka katra Puse patstāvīgi nodrošina Līguma ietvaros veikto personas datu apstrādes atbilstību Vispārīgas datu aizsardzības regulas un citu normatīvo aktu prasībām. Puses, ņemot vērā apstrādes raksturu, apmēru, kontekstu un nolūkus, kā arī dažādas iespējamības un nopietnības pakāpes riskus attiecībā uz fizisku personu tiesībām un brīvībām, īsteno atbilstošus tehniskus un organizatoriskus pasākumus, lai nodrošinātu un spētu uzskatāmi parādīt, ka apstrāde notiek tādā veidā, kas nodrošina Vispārīgas datu aizsardzības regulas prasību izpildi un datu subjekta tiesību aizsardzību. Ja nepieciešams, minētos pasākumus pārskata un atjaunina.

**7.2.** Izpildot Līgumu, Puses apņemas ievērot pilnīgu konfidencialitāti attiecībā uz no otras Puses saņemto informāciju, kas kļuvusi tai zināma sakarā ar Līgumu vai tajā paredzēto saistību izpildi, un veikt visus nepieciešamos pasākumus, lai novērstu šādas informācijas izpaušanu. Pasūtītājs nav tiesīgs bez saskaņojuma ar Izpildītāju pārsūtīt un nodot trešajām personām Izpildītāja sagatavotas tāmes un piedāvājumus, kas satur Izpildītāja Pakalpojumu cenas, piedāvātā Pakalpojuma saturu. Konfidenciālas informācijas atklāšana iespējama tikai ar otras Puses piekrišanu un saskaņotā apjomā un veidā, vai ja to paredz normatīvie akti. Konfidencialitātes saistības ir noteiktas kā beztermiņa saistības un tās nekādā veidā netiek ierobežotas ar Līguma darbības termiņu.

**7.3.** Puses apņemas savlaicīgi informēt viena otru par visiem būtiskiem notikumiem, kas var ietekmēt Līguma izpildi.

**7.4.** Paziņojumi, saskaņojumi, un cita informācija, kas ir saistīta ar Līgumu, tiek uzskatīta par saņemtu 2 (divu) darba dienu laikā, ja tā ir nosūtīta uz Līgumā norādīto elektroniskā pasta adresi, vai 7. (septītajā) darba dienā pēc nodošanas pasta komersantam, ja tā nosūtīta pa pastu uz Puses Līgumā norādīto pasta adresi.

**7.5.** Līgumā norādītās kontaktpersonas bez īpaša papildus pilnvarojuma ir tiesīgi sniegt Līgumā paredzētos saskaņojumus (izņemot parakstīt Līguma grozījumus, pārjaunojumus, pielikumus un citas vienošanās pie Līguma), paust attiecīgās Puses viedokli, kā arī iesniegt un saņemt informāciju no pretējās Puses.

**7.6.** Izpildītājs ir tiesīgs izmantot Pasūtītāja firmas zīmi – logo, prezentācijas materiālos, kas paredzēti Izpildītāja pakalpojumu popularizēšanai, iepriekš saskaņojot un saņemot piekrišanu no Pasūtītāja.

**7.7.** Līguma grozījumi un papildinājumi tiek pievienoti kā pielikumi Līgumam (numerācija pēc kārtas) un iegūst juridisku spēku tikai pēc to rakstiskas noformēšanas un abpusējas parakstīšanas. Grozījumi veicami Publisko iepirkumu likuma 61.pantā noteiktajos gadījumos un kārtībā.

**7.8.** Visi jautājumi, kas nav atrunāti Līgumā, tiek risināti saskaņā ar Latvijas Republikā spēkā esošajiem normatīvajiem aktiem.

**7.9.** Līgums ir noslēgts divos eksemplāros. Katra Puse saņem vienu Līguma eksemplāru. Abiem Līguma eksemplāriem ir vienāds juridiskais spēks.

## 8. Pušu paraksti

|  |  |
| --- | --- |
| **Izpildītājs**SIA „Infinitum Agency” \_\_\_\_\_\_\_\_\_\_\_\_\_\_\_\_\_\_\_\_\_\_/A.Stafeckis/ | **Pasūtītājs**SIA „Rīgas 1.slimnīca” \_\_\_\_\_\_\_\_\_\_\_\_\_\_\_\_\_\_\_\_\_\_/N.Zlobina/  |

# **Pielikums Nr.1**

# SEO pakalpojumi

Pirmā mēneša SEO aktivitāšu apkopojums un skaidrojumi, ko **SIA** **Infinitum Agency** apņemas izpildīt priekšizpēšu ietvaros:

**Pilna atslēgvārdu izpēte un to struktūra mājaslapā:**

* Industrijas nozīmīgāko atslēgvārdu apkopošana un listes izveide
* Izvirzīto atslēgvārdu meklējuma biežuma noteikšana (cik reižu atslēgvārds tiek meklēts ik mēnesi Google meklētājā)
* Atslēgvārdu prioritāšu noteikšana
* Primāro atslēgvārdu strukturēšana atbilstoši Rīgas 1. Slimnīca mājaslapas sadaļām

**Konkurentu izvērtējums:**

* Konkurējošo mājaslapu izvērtējums, par pamatu ņemot augstāko vienojošo atslēgvārdu % (arsmed.lv, vca.lv, mfd.lv, stradini.lv, aslimnica.lv)
* Iesaistes rādītāju analīze (kopējais apmeklējums, organiskā apmeklējuma īpatsvars, jauno lietotāju īpatsvars, vidējais sesijas ilgums, lapu skatījumi vienas sesijas ietvaros, bounce rate)
* Page title un meta description salīdzinājums
* URL struktūras salīdzinājums
* Ārējo saišu apjoma un veidu salīdzinājums (unikālie saišu avoti, atpakaļsaites, domēna autoritāte, kopējais atslēgvārdu skaits meklētājā)
* Google My Business izvērtējums starp konkurentiem
* Atslēgvārdu pozīciju salīdzinājums starp konkurentiem

**SEO tehniskais audits:**

* Lapas tehnisko faktoru izvērtējums un rekomendācijas (ielādes ātrums, drošības protokols, mobilās versijas izvērtējums, kļūdu paziņojumu lapu apkopojums, saišu pāradresāciju novērtējums, “robots.txt” un “sitemap.xml” pārbaude, “favicon” pārbaude, iekšējo saišu novērtējums, strukturēto datu “schema.org” novērtējums un rekomendācijas, statistikas rīku pārbaude - Analytics un Search Console, mājaslapas koda daļas novērtējums un rekomendācijas)
* Lapas SEO satura atbilstības novērtējums un rekomendācijas (page title un meta description optimizācija, primāro atslēgvārdu lietojums saturā, mājaslapas statisko teksta bloku novērtējums, mājaslapas satura formatējums, attēlu optimizācija, papildus satura formu novērtējums - BUJ, atsauksmes u.tml.)
* Ārējo saišu profils un redzamību Google rezultātos (domēna vecums, mājaslapas izmērs, ienākošo saišu avoti un apjoms, ienākošo saišu tipi - nofollow, dofollow, Google My Business novērtējums)
* Iesaiste un mājaslapas lietojamība (organiskā apmeklējuma īpatsvars, sesijas ilgums, jauno lietotāju īpatsvars, lapu skaits vienas sesijas ietvaros, OpenGraph novērtējums)

**Implementēšanas plāna izveide**

* Resursu novērtējums - kāda ir Rīgas 1. Slimnīcas tehniskā elastība ieviest izmaiņas
* Atbildību sadalījums (ko ievieš klients un ko ievieš Infinitum Agency)

**Google My Business audits**

* Esošā konta novērtējums pēc sekojošiem kritērijiem: īpašuma nosaukums, uzņēmuma apraksts, atsauksmju skaits, vidējais vērtējums, papildus satura formu lietojums (posts, offers, COVID-19 update, products, services), pamatinformācijas atbilstības novērtējums (darba laiks, atrašanās vieta)

**SEO stratēģijas izveide**

* Iekšējā satura ikmēneša apjoma identificēšana un satura plāna izveide ceturksnim + saskaņošana ar klientu
* Ārējā satura ikmēneša apjoma identificēšana un satura plāna izveide + saskaņošana ar klientu
* Laika plāna izveide - tēmu/satura sadalījums pa mēnešiem

**Mediju atlase**

* Potenciālo mediju apkopošana un saskaņošana atbilstoši ārējā satura plānam
* Izvēlēto mediju resursu strukturēšana atbilstoši laika plānam

**Finanšu piedāvājums**

|  |  |  |  |
| --- | --- | --- | --- |
| **Pakalpojuma nosaukums** | **Pakalpojuma izpildes termiņš** | **EUR bez PVN** | **EUR ar PVN (21%)** |
| SEO pakalpojums | 1 mēnesis | 800,00 | 968,00 |